Document ID: /roh_data/filtered/fineweb-2-filterrobots_roh.jsonl.gz/48956

Souvenirs da pajais exotics, paraplievgias en tuttas grondezzas e colurs, apparats electronics, sets da raiver. Tut quai ed anc bler auter scurril han ins pudì cumprar tar in ingiant durant la Higa a Cuira. Ma il highlight dal ingiant èn stadas las sis valischs serradas da la plazza aviatica da Turitg.
Roland Widmer, che ha organisà igl ingiant, chapescha la fascinaziun per cumprar valischs cun cuntegn nunenconuschent.
Uschia san ins entrar en la sfera privata dad ina persuna nunenconuschenta
Suenter l'ingant èn las valischs vegnidas avertas per l'emprima gia. Avant ch'il nov possessur possia prender a chasa la valisch sto el anc ina giada dar giu ella per ch'ils responsabels possian allontanar documents e stizzar datas d'apparats electronics.